હાલમાં IIM અમદાવાદ દ્વારા એક સરવે કરવામાં આવ્યો હતો. આ સરવેમાં જણાવવામાં આવ્યું છે કે આંતરરાષ્ટ્રીય માનક અનુસાર શહેરના રસ્તાઓ પર બે વાહનો વચ્ચે ઓછામાં ઓછી એક કાર જેટલું અંતર હોવું જોઈએ. જો આ પ્રકારે અંતર જાળવવામાં આવે તો શહેરોમાં અકસ્માતો થવાની શક્યતાઓ સહુથી ઓછી રહે છે. પરંતુ જ્યારે આપણે ઉપરોક્ત આંકડાઓ પર નજર નાખીએ ત્યારે ખ્યાલ આવે છે કે અમદાવાદ, સુરત, વડોદરા કે રાજકોટ ત્યાં આ માનક અનુસાર બે વાહનો વચ્ચે ખાલી જગ્યા મળવી એ માત્ર સ્વપ્ન સમાન જ છે.